आज ग्रेटर नोएडा के सेक्टर डेल्टा 1 गोलचक्कर के पास बस ने बाइक सवारो को कुचला मोके पर महिला की मौत। इस दर्दनाक हादसे में एक महिला की मौके पर ही मौत हो गई। दुर्घटना में दो लोग गंभीर रूप से घायल हैं, जिन्हें शारदा अस्पताल में भर्ती कराया गया है। मौके पर मौजूद लोगों को देख चालक फरार हो गया। गुस्साए लोगों ने सड़क जाम कर बस में तोड़फोड़ कर दी।मिली जानकारी के अनुसार बाइक सवार योगेंद्र मूल रूप से गांव सरकथाल जिला बिजनौर के रहने वाले हैं। वह पिछले पांच साल से अपने परिवार के साथ ग्रेटर नोएडा के बिरौंडी गांव में रहते हैं और एल्डीगो सोसायटी में कर्मचारी है। भांजा गोलू उनके साथ ही नौकरी करता है। लगभग 8 बजे योगेंद्र अपनी पत्नी और भांजे के साथ बाइक से ड्यूटी पर जा रहे थे। बाइक में पेट्रोल कम होने के कारण योगेंद्र डेल्टा-1 पेट्रोल पंप पहुंचे। पेट्रोल डलवाने के बाद जैसे ही सामने गोल चक्कर पर पहुंचे, तभी एक तेज रफ्तार बस ने बाइक को पीछे से टक्कर मार दी। इस हादसे में महिला बबिता (32) की मौके पर ही मौत हो गयी, जबकि उसका पति व भांजा गंभीर रूप से घायल हो गए।कासना कोतवाली प्रभारी एसके त्यागी ने बताया कि बस को कब्जे लेकर महिला के शव को पोस्टमार्टम के लिए भेज दिया है।